David Consunji

Si David Mendoza Consunji (Nobyembre 2, 1921 – Septyembre 4, 2017) sarong Filipinong negosyante asin chairman kan kompanyang nakalista sa publiko, an DMCI Holdings, Incorporated (). Siya dating sekretaryo kan  Department of Public Works, Transportation and Communications poon 1970 abot 1975, durante kan Marcos na administrasyon. Kan 2014, an Forbes nalista siya bilang ika-6 na pinakamayaman na Filipino, na igwang net worth na US$3.9 billion.

Kaamayi nin buhay asin edukasyon
Si Consunji namundag kan Nobyembre 2, 1921, sa Samal, Bataan ki Gaudencio Tongco Consunji nin Samal asin Consuelo Mendoza nin Pandacan, Manila. Siya an ikatolo sa mga matua sa siyam na aki.

Si Consunji nagklase sa University of the Philippines kan 1939 asin kinua civil engineering; siya naggradwar kan 1946 asin nakapasar sa Board sa parehong taon.

Karera
Pakagradwar, si Consunji nagtrabaho bilang maestro sa Bataan asin ngapit nagin concrete inspector para sa Kuenzle and Streiff. Saiyang minukna an D.M. Consunji, Incorporated kan 1954 asin siya nagin chairman igdi.

Kan 1995, saiyang itinugdas an DMCI Holdings, Incorporated, ngani magin magkasararo' saiyang mga negosyo.

Si Consunji nagsirbe man bilang presidente kan Philippine Contractors Association, kan International Federation of Asian & Western Pacific Contractors' Association asin kan Philippine Institute of Civil Engineers. Dagdag pa, siya nagin bise-presidente kan Confederation of International Contractors'. Dugang pa igdi, siya nagtukaw man na chairman sa Contractors Association, sa Philippine Domestic Construction Board asin kan U. P. Engineering Research and Development Foundation.

Kagadanan
An kagadanan ni Consuji's pig'anunsyo kan Septyembre 4, 2017. Siya may edad nang 95. Dai nasabi kun anong ikinagadan niya.

Si Consunji sinurat an saiyang autobiograpiya, A Passion to Build: A Memoir of David M. Consunji. Saiyang aki Isidro Consunji sa presente iyo an presidente & chairman kan DMCI Holdings, Incorporated. Saro sa makuapo niya, si Victor Consunji nakapangagom sa 2007 Bb. Pilipinas World Maggie Wilson kan Desyembre 2010.

Buhay personal
Si Consunji an naagom iyo si Fredesvinda Almeda na sinda nagkaigwang walong aki.
Toltolan

Kategorya:Mga 1921 na kamundagan
Kategorya:Mga 2017 na kagadanan
Kategorya:Mga Filipinong bilyonaryo
Kategorya:Mga Ika-20ng siglong mga Filipinong negosyante
Kategorya:Mga Filipinong may dugong Tsino
Kategorya:Mga Negosyanteng taga Manila
Kategorya:Mga Sekretaryo sa public works and highways nin Filipinas
Kategorya:Mga Sekretaryo nin transportation sa Filipinas
Kategorya:Mga Nagtapos sa University of the Philippines
Kategorya:Mga Myembro sa Gabinite kan administrasyn ni Ferdinand Marcos
Kategorya:Mga Kagtugdas nin mga kompanyang Filipino
Kategorya:Mga Ika-20ng siglong mga Filipinong inhenyero
Kategorya:Mga Civil engineering na contractor
Kategorya:Mga Ika-21ng siglong mga Filipinong inhenyero